stanford-oval/wikipedia huggingface dataset:
Deion Sanders

Sanders vuonna 2011
Deion Luwynn Sanders (s. 9. elokuuta 1967, Fort Myers, Florida) on yhdysvaltalainen entinen amerikkalaisen jalkapallon ja baseballin pelaaja. Kahden suuren ammattilaissarjan NFL:n ja MLB:n entinen tähtipelaaja Sanders on yksi Pohjois-Amerikan ammattiurheilun monipuolisimmista pelaajista kautta aikojen.
Lempinimellä "Primetime" tunnettu Sanders on kuuluisa räiskyvästä persoonallisuudestaan niin kentällä kuin sen ulkopuolella.
Ennen ammattilaisuraa

Floridassa syntynyt ja kasvanut Sanders pelasi lukioikään saakka kolmea lajia; amerikkalaista jalkapalloa, baseballia sekä koripalloa. Lukioiän jälkeen Sanders meni opiskelemaan Floridan valtionyliopistoon, jota hän edusti myös yliopiston urheilujoukkueissa. Tässä vaiheessa pikajuoksu oli syrjäyttänyt koripallon.
NFL-ura

NFL-urallaan Sanders edusti yhteensä kuutta seuraa. Atlanta Falcons varasi hänet vuoden 1989 NFL:n varaustilaisuudessa ensimmäisellä kierroksella, viidentenä pelaajana. Viiden Atlantassa vietetyn kauden jälkeen Sanders teki vapaana pelaajana sopimuksen San Francisco 49ersin kanssa.
49ersissa Sanders vietti vain yhden kauden, vaikka joukkue onnistui voittamaan kauden päätteeksi Super Bowlin. Hän siirtyi kovan kohun ja suurten rahasummien saattelemana toiseen mestarikandidaattiin Dallas Cowboysiin. Monipuolisena pelaajana Sanders pelasi Dallasissa monien puolustuksen pelipaikkojen lisäksi ajoittain myös hyökkäyksessä laitahyökkääjänä. Viiden Cowboys-kauden jälkeen Sanders siirtyi vapaana agenttina kaudeksi Washington Redskinsin riveihin, jonka jälkeen ilmoitti lopettavansa peliuransa.
Ennen kauden 2004 alkua Sanders ilmoitti palaavansa takaisin kentille, tällä kertaa Baltimore Ravensin paidassa. Kahden kauden jälkeen Sanders päätti jälleen uransa, tällä kertaa lopullisesti. Lopettamisensa jälkeen Sanders on toiminut asiantuntijana NFL:n omalla TV-kanavalla NFL Networkilla.
Sanders valittiin vuonna 2011 amerikkalaisen jalkapallon Hall of Fameen.
MLB-ura

Sanders pelasi kakkoslajissaan baseballissa yhdeksän kautta, neljässä eri joukkueessa. Hän aloitti uransa New York Yankeesissä, josta siirtyi Atlanta Bravesiin, pelatakseen saman kaupungin joukkueessa kuin NFL:ssä. Bravesin jälkeen Sanders pelasi Cincinnati Redsissä, San Francisco Giantsissa sekä vielä kahden kauden ajan Redsissä.
Sanders on kuvannut suhdettaan kahden lajin välillä sanoin: "Jalkapallo on vaimoni ja baseball rakastajattareni."
Sanders Atlanta Bravesin ottelussa 1993
Milos Dobras

| Milos Dobras> Henkilötiedot |
| --- | --- |
Koko nimi:  Milos Dobras
Syntynyt: 1. elokuuta 1987 (ikä 37) Jugoslavia
Kansalaisuus:   Suomi
Koripalloilija
Pelipaikka:  Laituri
Pituus:  198 cm
Paino:  98 kg
Pelaajaura
Seurajoukkueet
2005−2009 2009 2010−2015:  KTP-Basket Vojvodina (Serbia) KTP-Basket
Milos Dobras (s. 1. elokuuta 1987 Jugoslavia) on suomalainen kilpauransa päättänyt koripalloilija. Hän edusti Korisliigassa KTP-Basketia jossa saavutti SM-pronssia vuosina 2011 ja 2015. Syksyllä 2009 hän pelasi serbialaisessa Vojvodinassa, jossa hänen kautensa päättyi loukkaantumiseen joulukuussa.
Dobras syntyi nykyisen Serbian alueella. Hänelle myönnettiin Suomen kansalaisuus kauden 2007–2008 aikana.
Toukokuussa 2016 Dobras nimettiin Suomen miesten maajoukkueryhmän naprapaatiksi.
Saavutukset

SM-pronssia 2011 ja 2015
Aiheesta muualla

Milos Dobras basketball profile eurobasket.com (englanniksi)
Deir Hanna

| Deir Hanna (arab>  دير حنا, hepr. דֵיר חַנָּא) |
| --- | --- |

 Deir Hanna
 Koordinaatit: 32°51′45″N, 35°22′16″E 
Valtio:  Israel
Hallintoalue:  Pohjoinen
Väkiluku (2019):  10 339
Infobox OKVirheellinen NIMI-arvo: 
Deir Hanna (arab. دير حنا‎, hepr. דֵיר חַנָּא‎) on kylä Israelin Pohjoisella hallintoalueella. Kylän asukkaat ovat arabeja. Valtaosa heistä on muslimeja ja vähemmistö kristittyjä. Kylän asukasluku oli vuoden 2019 lopussa 10 339.
Maantiede

Deir Hanna sijaitsee Galilean kukkuloilla Akkon ja Tiberiaksen puolivälissä. Kylä on rakennettu matalalle idästä länteen kulkevalle harjanteelle.
Historia

Nykyinen Deir Hanna on mahdollisesti muinainen Chinntunna'i. Rooman valtakaudella paikka tunnettiin puolestaan nimellä Kefar Iohhanah. Ristiretkeläiset kuutsuivat paikkaa nimellä Ber Henne. 1700-luvulla kylä oli puolestaan Zahir al-Umarin ja zaydanidien tärkeä tukikohta ja siten yksi Galilean merkittävimmistä paikkakunnista. Zahir al-Umar oli osmanien alainen Galilean autonominen kuvernööri. Hänen kaudellaan kylään rakennettiin moskeija ja linnoitus, jotka sijaitsevat nykyisen kylän keskustassa.
Väestö

Deir Hannan asukasluku oli vuoden 2019 lopussa 10 339. Asukkaat ovat pääasiassa arabeja ja heistä noin 85 % on muslimeja ja 15 % kristittyjä.
Vanhan linnoituksen raunioita.
Dolna G’onovica

Dolna G’onovica vuonna 2022.
Dolna G’onovica (mak. Долна Ѓоновица, alb. Gonovica e Poshtme) on albaanienemmistöinen kylä, joka sijaitsee Gostivarin kunnassa läntisessä Pohjois-Makedoniassa. Kylä sijaitsee 690 metrin korkeudella merenpinnasta, ja sen asukasluku vuonna 2002 oli 242.
Drobeta-Turnu Severin

| Drobeta-Turnu Severin |
| --- | --- |
 Drobeta Turnu-Severinin teatteri.
 vaakuna
 Drobeta-Turnu Severin
 Koordinaatit: 44°37.6′N, 22°39.1′E 
Valtio:  Romania
Piirikunta:  Mehedinți
Kehittämisalue:  Sud-Vest
Historiallinen alue:  Oltenia
Ensimmäinen asiakirjamaininta:  
Hallinto:  
 – Pormestari:  Constantin Gherghe
Pinta-ala:  
 – Kokonaispinta-ala:  55 km²
Väkiluku (2011):  86 475
 – Väestötiheys:  1 901 as./km²
Aikavyöhyke:  UTC+2
 – Kesäaika:  UTC+3
 
 www.primariadrobeta.ro 
Infobox OKVirheellinen NIMI-arvo: 
Drobeta-Turnu Severin, lyhyesti vain Severin, on kaupunki Romaniassa, Tonavan vasemmalla rannalla. Vuonna 2003 siellä oli 104 557 asukasta, vuonna 2011 enää 86 475. Drobeta-Turnu Severin on Mehedințin piirikunnan pääkaupunki.
Muinaiset roomalaiset kutsuivat kaupunkia Drobetaksi. Turnu Severin tarkoittaa pohjoistornia, ja se tulee 200-luvulla rakennetusta vallihaudan ympäröimästä tornista.
Drobeta-Turnu Severinin nähtävyyksiin kuuluu Rooman valtakunnan aikaisen Trajanuksen sillan sekä sen puolustukseksi rakennetun sotilasleirin rauniot. Tonavan kuuluisa Rautaportti Serbian rajalla ei sekään ole kaukana.
Aiheesta muualla

Kuvia tai muita tiedostoja aiheesta Drobeta-Turnu Severin Wikimedia Commonsissa
Trajanuksen sillan raunioita
Digital Millennium Copyright Act

| Digital Millennium Copyright Act |
| --- | --- |
Oikea nimi:  To amend title 17, United States Code, to implement the World Intellectual Property Organization Copyright Treaty and Performances and Phonograms Treaty, and for other purposes.
Vaikutusalue:   Yhdysvallat
Hyväksytty:  17. syyskuuta 1998
Voimassa:  28. lokakuuta 1998
Lainsäädäntö
Ehdotettu:  29. heinäkuuta 1997
Ehdottaja:  Howard Coble (R–NC)
Digital Millennium Copyright Act (DMCA) on Yhdysvalloissa 28. lokakuuta 1998 voimaan tullut laki, joka muun muassa
kieltää kaupallisiin ohjelmistoihin tehtyjen piratisminvastaisten suojausten kiertämisen ja pakottaa valmistajia lisäämään esimerkiksi videonauhureihin kopionestotekniikkaa.
kieltää sellaisten koodinpurkusovellusten, joilla laittomasti kopioidaan sovelluksia, valmistamisen ja myymisen
asettaa rajoituksia Internet-palveluntarjoajien vastuulle asiakkaidensa toimista
Kritiikkiä

Electronic Frontier Foundation (EFF) ja monet muut kansalaisjärjestöt ovat kritisoineet lakia siitä, että se antaa sisällöntuottajille ja -levittäjille täydet oikeudet määrätä, kuinka kuluttaja voi tuotettaan käyttää, ja että laki sisältää monia kilpailua haittaavia kohtia.
Aiheesta muualla

Wikimedia Commonsissa on kuvia tai muita tiedostoja aiheesta .
H.R. 2281: Digital Millennium Copyright Act (Arkistoitu – Internet Archive), Yhdysvaltain kongressin kirjasto
Multilateralismi

Multilateralismi tarkoittaa monenkeskistä yhteistyötä ja päätöksentekoa. Käsitettä käytetään esimerkiksi maailmankaupan ja maailmanpolitiikan yhteydessä. Multilateralismin vastakohta on unilateralismi.
Esimerkkinä monenkeskisen kauppajärjestelmän perustasta mainitaan usein Maailman kauppajärjestö WTO. Sitä vastaan toimivat alueelliset ja kahdenväliset vapaakauppasopimukset.
Driver 3

| Driver 3 |
| --- | --- |

Kehittäjä:  Reflections Interactive Velez & Dubail (GBA)
Julkaisija:  Atari Sorrent
Suunnittelija:  Martin Edmondson
Pelisarja:  Driver
Julkaistu:  PlayStation 2, XboxNA 21. kesäkuuta 2004EU 25. kesäkuuta 2004JP 28. lokakuuta 2004 Microsoft WindowsNA 15. maaliskuuta 2005EU 18. maaliskuuta 2005 Game Boy AdvanceEU 14. lokakuuta 2005NA 25. lokakuuta 2005
Lajityyppi:  ajopeli, toiminta, kolmannen persoonan ammuntapeli
Pelimuoto:  yksinpeli
Ikäluokitus:  PEGI: 16 ESRB: M  Virheellinen ESRB-arvo
Alusta:  PlayStation 2, Xbox, Microsoft Windows, Game Boy Advance
Jakelumuoto:  DVD, pelimoduuli
Lisää peliartikkeleitaVideopelien teemasivulla
Infobox OK   : 
Driver 3 (tyyliteltynä Driv3r) on Reflections Interactiven kehittämä ja Atarin julkaisema toiminta- ja kolmannen persoonan ammuntapeli, joka on kolmas osa Driver-pelisarjassa. Peli julkaistiin vuonna 2004 PlayStation 2:lle ja Xboxille vuonna 2004 ja seuraavana vuonna Microsoft Windowsille ja Game Boy Advancelle.
Driver 3:ssa on mahdollista ammuskella, kaahata autoilla ja ajaa myös veneillä, laivoilla ja moottoripyörillä. Pelaajan on myös mahdollista mennä asuntoihin, saada poliisit perään ja varastaa autoja. Driver 3 sisältää kolme eri kaupunkia: aurinkoinen Miami, vuoristoinen Nizza ja vanhanaikainen Istanbul. Jokaisessa kaupungissa on noin kymmenen tehtävää.
Pelissä on myös kätketty jokaiseen kaupunkiin Timmy Vermicelli -nimisiä hahmoja. Niitä on kymmenen kaupunkia kohti ja niiden etsiminen on eräänlaista ajan vietettä kaahailemisen ja räiskimisen ohella Take A Ride -pelimuodossa. Kun tapat jokaisesta kolmesta kaupungista kymmenen Timmyä, saat erilaisia modeja esim: jokaisella vastaan tulijalla on ase, Timmyt jahtaavat rekalla sinua ja ajoneuvot eivät mene rikki. Timmy Vermicellillä on molemissa käsissään kellukkeet. Tämä tekee pilkkaa Grand Theft Auto: Vice City pelin päähahmosta Tommy Vercettistä, joka ei osaa uida.
Aiheesta muualla

Driv3r MobyGamesissa (englanniksi)
Multimediaviesti

Siemens M65 tukee monien muiden matkapuhelinten tavoin MMS:ää
Multimedia Messaging Service (MMS) on matkapuhelinverkon palvelu, jossa viesteihin voidaan liittää multimediaobjekteja kuten kuvia, ääntä, videota ja muotoiltua tekstiä.
MMS on seuraavan sukupolven versio vain tekstiä sisältävästä Short Message Service (SMS) -viestijärjestelmästä (eli tekstiviestistä) ja se on suunniteltu toimimaan pakettikytkentäisten verkkopalveluiden (GPRS) yhteydessä. MMS on saatavilla myös uudempien sukupolvien verkoissa. MMS:n  standardin ovat laatineet 3GPP, 3GPP2 ja Open Mobile Alliance (OMA).
Lähes kaikki markkinoilla olevat värinäytölliset puhelimet tukevat MMS:ää, kuten kaikki matkapuhelinliittymien tarjoajatkin. Palveluntarjoajista riippuen MMS-palvelun markkinointinimet tosin vaihtelevat MMS-palvelusta multimediapalveluun tai multimediasanomapalvelusta multimediaviestinvälityspalveluun.
MMS-viestit ovat joillain operaattoreilla kotimaassa maksuttomia ja useimmat operaattorit veloittavat ulkomaille lähetetyistä MMS-viesteistä kappalehinnan. Monet käyttävät nykyään MMS-viestien sijaan pikaviestinpalveluita, joista operaattorit veloittavat vain datankulutuksen verran.
Dragon XL

Dragon XL on SpaceX:n kehitteillä oleva miehittämätön avaruusalus. Tavoitekapasiteetti on 5 tonnia Kuun kiertoradalle.[lähde? ]
Maaliskuussa 2020 NASA julkisti, että Dragon XL on valittu hoitamaan rahtiliikennettä Lunar Gateway -kuuavaruusasemalle. Julkistettu Gateway Logistics Services (GLS) -sopimus on osa Artemis-ohjelmaa.
Dragon XL on jatkumoa Dragonille ja Crew Dragonille mutta on näitä huomattavasti suurempi. Kantorakettina on tarkoitus olla Falcon Heavy.
Aiheesta muualla

NASA Awards Artemis Contract for Gateway Logistics Services
Mountain Song

| ”Mountain Song” Jane’s Addiction |
| --- | --- | --- |

Singlen tiedot
 Albumilta: Nothing’s Shocking
 Äänitetty : 1987–1988
 Julkaistu: Joulukuussa 1988
 Formaatti: LP, C-kasetti
 Tuottaja(t): Dave Jerden, Perry Farrell
 Tyylilaji: alternative metal heavy metal
 Kesto: 07.08
 Levy-yhtiö: Warner Bros. Rhino (Vuoden 2009 uudelleenjulkaisu)
Jane’s Addictionin muut singlet
| ”Jane Says” 1988 | ”Mountain Song” 1988 | ”Stop!” 1990 |
”Mountain Song” on yhdysvaltalaisen Jane’s Addiction -rockyhtyeen kappale, joka löytyy yhtyeen ensimmäiseltä studioalbumilta Nothing’s Shocking. Kappale on yhtyeen ensimmäinen single ja se julkaistiin vuonna 1988 Warner Bros. Recordsin alaisuudessa. Rhino Records julkaisi singlen uudestaan 18. huhtikuuta 2009.
Kappale

Yhtyeen laulaja Perry Farrell ja sen entinen basisti Eric Avery kirjoittivat kappaleen jo vuonna 1985, ennen yhtyeen perustamista. Averyn mukaan kappale on ensimmäinen, jonka hän teki Farrellin kanssa. Kappale levytettiin ensimmäisen kerran vuonna 1986 Black Radio Clubilla, jolloin yhtyeen nykyinen rumpali Stephen Perkins ja kitaristi Dave Navarro eivät soittaneet vielä yhtyeessä.
Kappale kertoo siitä, että jokainen näkee asiat eri lailla ja että jokaisella on niihin omat mielipiteensä.
Musiikkivideo

Kappaleelle tehtiin yhteensä kolme musiikkivideota. Ensimmäisen version tekivät laulaja Farrell ja hänen tyttöystävänsä Casey Niccoli. Videolla on live-materiaalia yhtyeen esityksestä The Probella. MTV ei suostunut näyttämään videota kanavallaan, koska siinä kuvataan Farrellia ja Niccolia alasti, kukkien keskellä.
Toinen versio on ”puhdas” versio ensimmäisestä. Se sensuroitiin, jotta sitä näytettäisiin MTV:llä. MTV ei kuitenkaan suostunut esittämään toistakaan versiota, mutta kun yhtye saavutti suosiota toisen albumin myötä, tätäkin versiota alettiin esittää.
Warner Bros. halusi saada videolle vielä vaihtoehtoisen version, joten se valitsi ohjaajan tekemään kappaleelle kolmannen videon. Yhtye itse ei osallistunut kolmannen version tekemiseen. Kolmas versio on kappaleen eniten esitetty musiikkivideo Euroopassa ja Australiassa.
Singlen kappaleet

1. puoli
”Mountain Song”
2. puoli
”Standing in the Shower... Thinking”
Moran kivet

Moran kivien kappaleita.
Suomen postilaitos julkaisi vuonna 1962 postimerkin suomalaisten 600 vuotta sitten Moran kivillä tapahtuneen Ruotsin kuninkaanvaalin ensimmäisen osallistumisen kunniaksi. Postimerkissä kuvattu pala Moran kivistä.
Moran kivet oli keskiaikainen kuninkaanvaalipaikka Ruotsissa. Se sijaitsi Vanhasta Uppsalasta noin viisi kilometriä kaakkoon [lähde? ]. Kivistä yksi oli suuri, laakea ja  muut kehässä sen ympärillä. Keskuskivelle kohotettiin valittu kuningas vannomaan valansa. Kivistä on vielä muutamia jäljellä.
Moran kivien alkuperä on tuntematon. Snorri Sturlusonin kuvauksen mukaan siellä sijaitsi Upplannin ting. Ensimmäinen dokumentoidusti kivillä kruunattu kuningas oli Maunu Ladonlukko (1275). Kivet tuhoutuivat vuonna 1515 sodassa Tanskaa vastaan. Kustaa Vaasan ja Juhana III:n on kerrottu yrittäneen pystyttää kivet uudestaan, mutta ilman menestystä.
Moran kivillä valitut kuninkaat

Maunu Ladonlukko, valittiin 22. heinäkuuta 1275, ensimmäinen kivillä valittu kuningas
Maunu Eerikinpoika, valittiin 8. heinäkuuta 1319
Haakon VI Maununpoika, valittiin helmikuussa 1362
Albrekt Mecklenburgilainen, valittiin 15. helmikuuta 1364
Eerik Pommerilainen, valittiin 23. heinäkuuta 1396
Kristofer Baijerilainen, valittiin syyskuussa 1441
Kaarle VIII Knuutinpoika Bonde, valittiin 20. kesäkuuta ja vahvistettiin 28. kesäkuuta 1448
Kristian I, valittiin 23. kesäkuuta ja vahvistettiin 2. heinäkuuta 1457
Suomen edustajat saivat vuonna 1362 oikeuden osallistua kuninkaan vaaliin.
Moran kivet nykyisin

Muistomerkki sijaitsee Östunavägenin läheisyydessä, jonne pääsee joko Riksväg 77:n tai Länsvag 282:n kautta. Bussilla paikalle pääsee Knivstan rautatieasemalta.
Vuonna 2007 rakennettaessa E4-tietä Ruotsin tielaitos teki moottoritien pohjoispuolelle levähdyspaikan nimellä "Mora stenar". Levähdyspaikalta on muutama sata metriä muistomerkille.
Aiheesta muualla

Kuvia tai muita tiedostoja aiheesta Moran kivet Wikimedia Commonsissa
Mountain Memories

| Mountain Memories Mayflower |
| --- | --- | --- |

Studioalbumin tiedot
 Julkaistu: 1979
 Formaatti: LP
 Tuottaja(t): Eero Lupari
 Tyylilaji: Bluegrass
 Kesto: 37.06
 Levy-yhtiö: Gold Disc
Mayflowerin muut julkaisut
|   | Mountain Memories 1979 | Painted Times 1981 |
Mountain Memories on suomalaisen Mayflower -yhtyeen esikoisalbumi vuodelta 1979.
Kappaleet > A-puoli

Are You Missin' Me – 2.30
Smokey Mountain Memories – 3.45
Blues for Mammy – 3.16
Ride My Blues Away – 2.24
Dwarf Piper Reel – 2.31
Travelin' Prayer – 3.54
Kappaleet > B-puoli

Rocky Top – 2.49
Red Clay of Georgia – 3.46
Merguez – 2.18
Wallflower – 2.54
Orient Blossom Special – 4.26
When I Wake Up – 1.53
Kokoonpano

Paul Öhrnberg ‎– kitara, laulu
Kari Reiman ‎– banjo, madoliini, kitara, taustalaulu
Kalle Jämsen ‎– mandoliini, kitara
Ahti Marja-aho ‎– viulu, taustalaulu
Teuvo Lampinen ‎– bassokitara, taustalaulu
Aiheesta muualla

Albumi Fono.fi:in tietokannassa
Mountain Memories discogs.com -sivustolla
Dolmin kirkko

| Dolmin kirkko Dolm kirke |
| --- | --- |
 Kirkko vuonna 2011.
Sijainti:  Hitra, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1100-luku
Materiaali:  kivi
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dolmin kirkko (norj. Dolm kirke) on Hitran kunnassa Norjassa sijaitseva kivinen pitkäkirkko 1100-luvulta.
Aiheesta muualla

Kuvia tai muita tiedostoja aiheesta Dolmin kirkko Wikimedia Commonsissa
Duje Čop

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 1. helmikuuta 1990 (ikä 34)
Syntymäpaikka: Vinkovci, Kroatia
Pelipaikka: hyökkääjä
Pituus: 184 senttimetriä
Seura
Seura: Standard Liège
Junioriseurat
1998–2000: Lokomotiva Vinkovci
2000–2002: Cibalia
2002–2007: Hajduk Split
Seurat
| Vuodet | Seura | O | (M) |
| 2007–2008 | Hajduk Split | 15 | (2) |
| 2008–2009 | Nacional | 5 | (1) |
| 2009–2011 | Hajduk Split | 24 | (8) |
| 2011–2012 | Split | 29 | (8) |
| 2012–2015 | Dinamo Zagreb | 67 | (43) |
| 2015 | → Cagliari | 16 | (4) |
| 2015–2017 | Cagliari | 2 | (0) |
| 2015–2016 | → Málaga | 31 | (7) |
| 2016–2017 | → Sporting Gijón | 15 | (6) |
| 2017– | Standard Liège | 31 | (5) |
| 2018–2019 | → Valladolid | 18 | (0) |
Maajoukkue
| 2014– | Kroatia | 14 | (2) |
 Seurajoukkueuran tilastot kattavat vain kansalliset sarjat, päivitetty 7. joulukuuta 2019.  Maajoukkueuran tilastot päivitetty 7. joulukuuta 2019.
Duje Čop (s. 1. helmikuuta 1990 Vinkovci, Kroatia) on kroatialainen jalkapalloilija. Hän edustaa belgialaisseura Standard Liègea ja on pelipaikaltaan hyökkääjä.
Seurajoukkueura

Kesäkuussa 2012 Čop siirtyi Kroatian hallitsevan mestarijoukkueen Dinamo Zagrebin riveihin. Hän aloitti kautensa joukkueessa maalilla Mestarien liigan karsintaottelussa Sheriff Tiraspolia vastaan. 18. helmikuuta 2013 hän teki ensimmäisen hattutemppunsa joukkueessa ottelussa HNK Rijekaa vastaan. Čop päätti ensimmäisen kautensa kansallisen sarjan maalikuninkuuteen 22 osumallaan.
Tammikuussa 2015 Čop siirtyi loppukauden kestävällä lainasopimuksella italialaisseura Cagliariin, jonka omistukseen hän päätyi samana kesänä. Čop suuntasi 16. heinäkuuta 2015 Málagaan kauden kestävällä lainasopimuksella. Hän pelasi seuraavan kauden lainalla Sporting Gijónissa ja siirtyi elokuussa 2017 Standard Liègen pelaajaksi.
Maajoukkueura

Čop pelasi Kroatian A-maajoukkueessa ensimmäisen kerran syyskuussa 2014 ystävyysottelussa Kyprosta vastaan. Hän kuului Kroatian joukkueeseen EM-kilpailuissa 2016 mutta pääsi kentälle vain vaihtopelaajana yhden alkulohko-ottelun viime hetkiksi. Hän on tehnyt maalin marraskuussa 2016 Pohjois-Irlantia ja toukokuussa 2017 Meksikoa vastaan.
Aiheesta muualla

Duje Čopin tilastot Soccerway-sivustolla (englanniksi)
Kroatian joukkue – Jalkapallon EM-kilpailut 2016
1 Vargić |
2 Vrsaljko |
3 Strinić |
4 Perišić |
5 Ćorluka |
6 Jedvaj |
7 Rakitić |
8 Kovačić |
9 Kramarić |
10 Modrić |
11 Srna |
12 L. Kalinić |
13 Schildenfeld |
14 Brozović |
15 Rog |
16 N. Kalinić |
17 Mandžukić |
18 Ćorić |
19 Badelj |
20 Pjaca |
21 Vida |
22 Čop |
23 Subašić |
Valmentaja Čačić
Dolomiten

| Dolomiten |
| --- | --- |
Lehtityyppi:  sanomalehti
Kustantaja:  Verlagshaus Athesia
Levikki:  57 000
Perustettu:  1882
Kotikunta:  Bozen
Kotimaa:  Italia
Ilmestymistiheys:  ma–la
Kieli:  saksa
Aiheesta muualla
Kotisivu
Dolomiten on Etelä-Tirolissa Italiassa ilmestyvä saksankielinen sanomalehti. Sanomalehti ilmestyy kuusi kertaa viikossa, maanantaista lauantaihin. Sen ensimmäinen numero ilmestyi vuonna 1882 nimellä Der Tiroler. Lehti kantoi nimeä Der Tiroler vuoteen 1923 saakka, jolloin sen nimeksi vaihdettiin Der Landsmann. Sanomalehti sai nykyisen, vuoriryhmä Dolomiittien mukaan nimetyn nimensä vuoden 1925 jälkeen. Sen levikki on noin 57 000 ja se on Etelä-Tirolin maakunnan johtava saksankielinen sanomalehti. Sen päätoimitus sijaitsee Bolzanon kaupungissa (Bozen saksan kieleksi).
Aiheesta muualla

Viralliset kotisivut
Dimetyylikatinoni

| Dimetyylikatinoni |
| --- | --- |

Tunnisteet
IUPAC-nimi:  (RS)-2-dimetyyliamino-1-fenyylipropan-1-oni
CAS-numero:  15351-09-4
PubChem CID:  71872
Ominaisuudet
Molekyylikaava:  C11H15NO
Moolimassa:  177,243 g/mol
Dimetyylikatinoni (tunnetaan myös nimillä metamfepramoni, dimetyypipropiopi ja dimepropioni) on fenetyyliamiineihin ja katinoneihin kuuluva piriste.
Dimetyylikatinonin todettiin vähentävän ruokahalua ja auttavan hypotensioon, mutta sitä ei ole koskaan laajalti markkinoitu lääkekäyttöön.
Kemikaalia on käytetty huumausaineena Israelissa, jossa sen katunimi oli rakefet, mutta kemikaalista tehtiin laiton huumausaine vuonna 2006.
Käännös suomeksi
Dolní Věstonice (arkeologia)

Kaivaukartta Dolní Věstonice 1 & 2.
Valokuva Dolní Věstonicestä löytyneestä paleoliittisesta naisenpään jäljennöksestä Krahuletz-Museumista.
Dolní Věstonice oli jääkaudenaikainen kivikautinen asuinpaikka Tšekissä Böömin ja Määrin rajalla Dolní Věstonicen kylän lähellä. Paikalla asuttiin 25 000–9 000 vuotta sitten, kun jääkauden ilmasto alkoi kylmetä ja jäätikkö laajeta. Ilmasto oli arktinen, kasvillisuus taigan ja tundran sekoitus. Seudulla oli lössimaan halki virtaavia jokia.
Muinaiskylä oli neljän talouden, 80–125 asukkaan talvikylä, jolla saattoi olla jonkinlainen organisaatio. Paikalta on löydetty asumuksia ja muun muassa villasarvikuonon, mammutin, ketun, suden, luolakarhun, peuran, biisonin ja luolaleijonan jäänteitä. Muun muassa poltto-, rakennus- ja raaka-aineena käytettyjä mammutinluita oli useassa kasassa. Asuinpaikka oli kolmelta puolelta suojainen. Liedestä on löydetty vanhimpia tunnettuja savisia veistoksia. Jotkut niistä esittävät eläinten päitä. Palaneessa savessa on säilynyt solmittujen nuorien painanteita.
Aiheesta muualla

Mingren, Wu: The Mysterious Prehistoric Triple Burial of Dolni Vestonice Ancient Origins.  30.5.2016. Viitattu 4.8.2018.
Hitchcock, Don: Dolni Vestonice and Pavlov sites Don's Maps.  10.6.2017. Viitattu 4.8.2018.
Dolni Věstonice: (Gravettian Site) Ancient Wisdom Jewelry. Viitattu 4.8.2018.
Hirst, K. Kris: Dolní Vestonice (Czech Republic) ThoughtCo.  7.3.2017. Viitattu 4.8.2018.